ไฟแนนเชียลไดเจสต์
ตลท.จ้างนันทวันสร้างตึก
29 ต.ค. 2565

ตลท.จ้างนันทวันสร้างตึก
นายสมพล เกียรติไพบูลย์ ประธานกรรมการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์ได้ลงนามสัญญาว่าจ้างบริษัท นันทวัน ให้ก่อสร้างอาคารสำนักงานใหญ่ ตลท. โดยอาคารแห่งใหม่นี้มีกำหนดการแล้วเสร็จปี 2558 
“สำนักงานใหญ่เป็นส่วนหนึ่งของศูนย์ธุรกิจตลาดทุน ซึ่งจะเป็น Landmark และเป็นจุดศูนย์รวมธุรกรรมและการจัดกิจกรรมด้านต่างๆ ของตลาดทุนไทย”
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย กล่าวว่า ความโดดเด่นของอาคารบนพื้นที่ขนาด 5.31 ไร่แห่งใหม่นี้ มีความสูง 29 ชั้น เป็นอาคารที่เป็นมิตรต่อสิ่งแวดล้อม และมีระบบเทคโนโลยีอยู่ในระดับมาตรฐานสากล เพื่อเป็นศูนย์กลางการซื้อขายหลักทรัพย์
เฮียริ่งกฎนักวิเคราะห์เทคนิค
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีแนวคิดที่จะเพิ่มประเภทการให้ความเห็นชอบนักวิเคราะห์ปัจจัยทางเทคนิค แต่จะต้องผ่าน การทดสอบหลักสูตรที่ ก.ล.ต. ยอมรับ และมีประสบการณ์การทำงาน ก.ล.ต. จึงเปิดรับฟังความคิดเห็นในเรื่องดังกล่าวจนถึงวันที่ 20 มิ.ย. 2556